OpenLLM-France/wikimedia huggingface dataset:
# El Anatsui

El Anatsui és un escultor d'origen ghanès (Anyako, Ghana, 1944) que actualment viu i treballa entre Ghana i Nigèria. El Anatsui va estudiar al Col·legi d'Art de la Universitat de Ciència i Tecnologia Kwame Nkrumah a Kumasi, Ghana, entre 1965 i 1968. Des del 1975, és professor d'Escultura a la Universitat de Nigèria de Nsukka, sent un dels membres clau de l'Escola de Nsukka.
El Anatsui és reconegut per crear escultures innovadores, flexibles i mutables, que s'adapten a cada instal·lació i trenquen amb la rigidesa i les formes fixes de l'escultura tradicional. El Anatsui treballa, fonamentalment, amb fusta i fang i, més recentment, també utilitza tapes d'alumini d'ampolles de licor, llaunes de llet condensada i altres elements metàl·lics. La temàtica de la seva obra es focalitza en la història i l'experiència colonial d'Àfrica. Entre les seves escultures, destaquen la sèrie de fusta Patches of History (1993), o els telons metàl·lics monumentals com Adinkra Sasa (2003) o Crumbling Wall (2000).
El Anatsui ha participat en exposicions nacionals i internacionals, incloent el Metropolitan Museum of Art de Nova York (2008–09), el Museu Nacional d'Art Africà de Washington, D.C. (2008), la Biennal de Venècia (2007), la Hayward Gallery (2005), el Centre de Cultura Contemporània Barcelona (2001) o la Triennal d'Escultura d'Osaka (1995), entre d'altres. El 2010, el Royal Ontario Museum de Toronto, Canadà, va oferir una retrospectiva de la seva obra, amb el subtítol When I Last Wrote to You About Africa, que va itinerar per Amèrica del Nord durant 3 anys. El Anatsui ha estat guardonat amb diversos premis internacionals com el Premi Príncep Claus d'Amsterdam de 2009, el Premi Kansai Telecasting Corporation de la Triennal d'Escultura d'Osaka de 1995 o la Menció honorífica (conjunta) de la Biennal de Venècia de 1990, entre d'altres.

## Referències

* ↑ «El Anatsui». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Ingrid Reichel

Ingrid Reichel (n. el 1961 a Sankt Pölten, Baixa Àustria) és una artista, pintora i assagista austríaca.

## Biografia

Ingrid Reichel va criar-se a Kabul/Afganistan i del 1967 al 1981 a París/França. Després va retornar a Àustria on viu a St. Pölten amb la seva família. Ha tingut les primeres exposicions el 1991. Com a artista treballa amb temes socio-polítics. Ingrid Reichel és activa a St. Pölten en la política cultural i s'ocupa de fer conèixer l'art als infants. Des del 2005 escriu ressenyes crítiques, assaigs, crítiques d'exposicions i retrats sobre artistes. A més pertany al directori de la Societat de Literatura a St. Pölten (Literarische Gesellschaft St. Pölten) i contribueix a la revista literària etcetera.

## Exposicions

* 1998: Cicle Nackte Gedanken, Museu Prehistòric/Castell de Traismauer i galeria Kleiner Bischofshof/Viena
* 1999: Reflections, Exposicions en grup
* 2000: Cicle ZOOM, ORF Landesstudio Niederösterreich, St. Pölten
* 2000: IM_PULS, Congrés de Dentistes, Melk
* 2001: Cicle "TABU, Museu Comunal, St. Pölten
* 2002: Cicle Geh.ende, galeria fein.sinn, St. Pölten
* 2003: Cicle isen formunge, Casa Kremayr, Museu Ybbsitz
* 2005: zart beseitigt, Exposició stock.WERK, St. Pölten, i Biblioteca de Baixa Àustria
* 2007: high.matt.ade, Aktionsradius, Viena
* 2008: Zwischen Sein & Schein, 30 Meter Sonnenschein, façana del Museu Comunal a St. Pölten

## Enllaços externs

* Pàgina Web de l'artista (25/06/2009)
* Revista literària etcetera, St. Pölten (25/06/2009)
* Projecte Zwischen Sein & Schein al Museu Comunal de St. Pölten Arxivat 2011-07-06 a Wayback Machine. (25/06/2009)
# Janata Dal (United)

Janata Dal (United) (JDU) és un partit polític de l'Índia actiu als estats de Bihar i Jharkhand; el seu patró fou George Fernandes, veterà líder socialista, fins que el 1994 es va escindir i va fundar el Samata Party. Una facció d'aquest darrer es va reintegrar al JDU el 30 d'octubre del 2003. Posteriorment el JDU va passar a ser dirigit per Sharad Yadav i Nitish Kumar i en 2009 es va escindir el Lok Janshakti Party de Ram Vilas Paswan. S'oposa al Rashtriya Janata Dal que va acollir a alguns dissidents del Janata Dal (United) com Raghunath Jha. Forma part de l'Aliança Nacional Democràtica. La seva bandera és verda-blanca-verda amb una fletxa al centre amb la punta cap al pal. El color d'aquesta fletxa identifica de quina secció del partit es tracta:
* Fletxa vermella: Yuva Janata Dal (united)), joves
* Fletxa verda: Chhatra Janata Dal (United), estudiants
* Fletxa Negra: Janata Dal United, partit
* Fletxa Blava: bandera en les eleccions

## Referències

* ↑ «Lok Jan Shakti Party (LJP) – Party History, Symbol, Founders, Election Results and News», 23-05-2019.

## Enllaços externs

* Pàgina del partit
# Eudici

Eudici (en llatí Eudicius) fou un jurista romà d'Orient, que era magister scriniorum (mestre dels estoigs on es guardaven llibres i papers).
Fou un dels membres de la comissió dels nou nomenada per Teodosi II el 429 per compilar un codi de lleis, la primera versió del Codi Teodosià, projecte que no es va arribar a complir i es va canviar per un altre menys ambiciós.

## Referències

* ↑ Eudicius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 77
# Estany de la Portella d'Orlú

L'Estany de la Portella d'Orlú és un estany situat a 2.160,9 m alt del terme comunal de Font-rabiosa, a la comarca del Capcir, de la Catalunya del Nord.
Està situat a l'extrem nord-occidental del terme de Font-rabiosa, a ponent de les Bassetes i de l'Estany de la Portella, al sud dels Estanyols del Solà de la Portella i al sud-oest dels Estanyols del Solà de la Portella, a prop, a llevant i a sota de la Portella d'Orlú. En els mapes de l'IGN apareix, erròniament, en el lloc on es troba l'Estany de la Portella.

## Referències

* ↑ L'Estany de la Portella d'Orlú en els ortofotomapes de l'IGN
* ↑ Becat, 2005.
# Euronext Lisboa

L'Euronext Lisboa, anteriorment coneguda com a Borsa de Valors de Lisboa i Porto, és la borsa de valors de Lisboa, pertanyent al grup Euronext. La primera borsa portuguesa remunta, no obstant, a l’1 de gener del 1769 (aleshores, Bolsa de Valores de Lisboa o BVL, eb portuguès Borsa de Valors de Lisboa). L’any 1999 la BVL i la BDP (Borsa del Porto) es van fusionar, donant la BVLP (Borsa de Valors de Lisboa i Porto). En els darrers anys la borsa ha conegut importants i àmplies mutacions que van des del propi enquadrament legal, a la seva estructura funcional, fins als sistemes de navegació o la integració en la plataforma internacional Euronext.

## Vegeu també

* PSI-20
# EuropaCorp

EuropaCorp és una companyia cinematogràfica amb base a Saint-Denis, un suburbi al nord de París, i un dels pocs estudis de servei complet que fa i distribueix pel·lícules; com també una de les majors companyies al continent. S'especialitza en producció, distribució, vídeo de pagament, VOD, vendes, col·laboracions i llicències, enregistrament, publicació i exposició. El model financer integrat d'EuropaCorp genera ingressos des d'una àmplia gamma de fonts, amb pel·lícules de molts gèneres i una forta presència als mercats internacionals.

## Referències

* ↑ «EuropaCorp Registration Document» p. 29. EuropaCorp, 26-07-2018. [Consulta: 5 febrer 2020]. «5.1.5 Company history and major events in the development of the company and Group Created by Luc Besson in 1992 under the name Leeloo Productions, the Company really began producing and co-producing feature films in 1999, with the release the following year of Taxi 2 and The Dancer.»
* ↑ Richford, Rhonda «Luc Besson's EuropaCorp Reports Strong Growth in Third Quarter Results». The Hollywood Reporter, 02-02-2013 [Consulta: 26 abril 2013].
* ↑ «China's Fundamental Films Acquires a 28% Stake in EuropaCorp», 29-09-2016.

## Enllaços externs

* Europacorp a Uni France (anglès)
* Lloc web oficial d'EuropaCorp Official Website (anglès)
# Estrime

Estrime (grec antic: Στρύμη, llatí: Stryme) fou una ciutat de la Perea Tàsica, a la costa sud de Tràcia, i fundada per colons de Tasos a mitjan segle vii aC. Era situada a la desembocadura del riu Lissos, que l'exèrcit de Xerxes va deixar sec quan passava per aquella contrada, segons que explica Heròdot.
A despit que fou establerta al segle vii aC, la major part de les restes més antigues daten de final del segle vi aC i començament del v aC. La ciutat va florir cap a final del segle v aC, quan l'evidència arqueològica és més intensa. Bona part de les importacions confirmen que els vincles amb la metròpolis de Tasos, i el fet que moltes de les monedes d'aquest mateix període provenguin de la veïna Maronea indica que les relacions amb aquesta altra polis eren intenses. A començament del segle iv aC, la ciutat incrementà les seves fortificacions a causa del seu conflicte amb Maronea. El 361 aC, els maronites capturaren la ciutat i, amb l'ajuda de Felip II, la tornaren a conquerir per destruir-la. Fou abandonada durant la primera meitat del segle iii aC.

## Referències

* ↑ Smith, William (ed.). «Stryme». Dictionary of Greek and Roman Geography (1854). [Consulta: 22 abril 2021].
* 1 2 Μπακαλάκη, Γ. Ανασκαφηή Στρύμης, 1957.
* 1 2 «Είναι στη Μολυβωτή, η αρχαία Στρύμη;». Archaiologia.gr, 11-03-2022 [Consulta: 4 desembre 2022].

## Enllaços externs

* Estrime, una colònia tàsica (grec)
# Estanys del Pessó

Els Estanys del Pessó són dos llacs que es troben en el terme municipal de la Vall de Boí,a la comarca de l'Alta Ribagorça, i dins de la zona perifèrica del Parc Nacional d'Aigüestortes i Estany de Sant Maurici. L'Estany del Pessó d'Amont és el superior i l'Estany del Pessó d'Avall és l'inferior.
El nom pessó significa 'munt cònic d'herba dallada', i s'aplica a cims de forma cònica".

## Referències

* ↑ «Toponímia de la Vall de Boí». Arxivat de l'original el 2010-03-17. [Consulta: 23 octubre 2009].

## Bibliografia

* Mapa Vall de Boí 1:25.000. Editorial Alpina.
* Mapa Carros de Foc 1:25.000. Editorial Alpina.
* Mapa Parc Nacional d'Aigües Tortes i Estany de Sant Maurici 1:25.000. Institut Cartogràfic de Catalunya. Segona edició: abril 1998.
* Els tresors d'Aigüestortes i Sant Maurici. Pep Coll, Mercè Aniz i Víctor Luengo. Pagès Editors. lleida 2002.
# Eviota storthynx

Eviota storthynx és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 2,5 cm de longitud total.

## Distribució geogràfica

Es troba a les Filipines, Yap, Palau, les Illes Carolines, el Mar de Java, Austràlia Occidental i Japó.

## Referències

* ↑ Jenkins O. P. 1903. Report on collections of fishes made in the Hawaiian Islands, with descriptions of new species. Bull. U. S. Fish Comm. v. 22 [1902]. 415-511.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Lachner, E. A. & Karnella, S. J. 1980. Fishes of the Indo-Pacific genus Eviota with descriptions of eight new species (Teleostei: Gobiidae). Smithsonian Contributions to Zoology Núm. 315: i-iii + 1-127.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Eviota susanae

Eviota susanae és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 1,9 cm de longitud total.

## Distribució geogràfica

Es troba a les Illes Hawaii.

## Referències

* ↑ Jenkins O. P. 1903. Report on collections of fishes made in the Hawaiian Islands, with descriptions of new species. Bull. U. S. Fish Comm. v. 22 [1902]. 415-511.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Lachner, E. A. & Karnella, S. J. 1980. Fishes of the Indo-Pacific genus Eviota with descriptions of eight new species (Teleostei: Gobiidae). Smithsonian Contributions to Zoology Núm. 315: i-iii + 1-127.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Esquí acrobàtic als Jocs Olímpics d'hivern de 2018

Als Jocs Olímpics d'Hivern de 2018, que es van celebrar a la ciutat de Pyeongchang (Corea del Sud), s'hi van disputar deu proves d'esquí acrobàtic, cinc en categoria masculina i cinc en categoria femenina. Les proves van tenir lloc entre el 9 i el 23 de febrer de 2018.

## Resum de medalles
### Categoria masculina

| Prova | Or | Or | Plata | Plata | Bronze | Bronze |
| Bamps detalls | Mikaël Kingsbury (CAN) | 86.63 | Matt Graham (AUS) | 82.57 | Daichi Hara (JPN) | 82.19 |
| Camp a través detalls | Brady Leman (CAN) | Brady Leman (CAN) | Marc Bischofberger (SUI) | Marc Bischofberger (SUI) | Sergey Ridzik (OAR) | Sergey Ridzik (OAR) |
| Migtub detalls | David Wise (USA) | 97.20 | Alex Ferreira (USA) | 96.40 | Nico Porteous (NZL) | 94.80 |
| Salts acrobàtics detalls | Oleksandr Abramenko (UKR) | 128.51 | Jia Zongyang (CHN) | 128.05 | Ilya Burov (OAR) | 122.17 |
| Slopestyle detalls | Øystein Bråten (NOR) | 95.00 | Nick Goepper (USA) | 93.60 | Alex Beaulieu-Marchand (CAN) | 92.40 |

### Categoria femenina

| Prova | Or | Or | Plata | Plata | Bronze | Bronze |
| Bamps detalls | Perrine Laffont (FRA) | 78.65 | Justine Dufour-Lapointe (CAN) | 78.56 | Yuliya Galysheva (KAZ) | 77.40 |
| Camp a través detalls | Kelsey Serwa (CAN) | Kelsey Serwa (CAN) | Brittany Phelan (CAN) | Brittany Phelan (CAN) | Fanny Smith (SUI) | Fanny Smith (SUI) |
| Migtub detalls | Cassie Sharpe (CAN) | 95.80 | Marie Martinod (FRA) | 92.60 | Brita Sigourney (USA) | 91.60 |
| Salts acrobàtics detalls | Hanna Huskova (BLR) | 96.14 | Zhang Xin (CHN) | 95.52 | Kong Fanyu (CHN) | 70.14 |
| Slopestyle detalls | Sarah Höfflin (SUI) | 91.20 | Mathilde Gremaud (SUI) | 88.00 | Isabel Atkin (GBR) | 84.60 |

## Medaller

| Posició | País | | | | Total |
| 1 | Canadà | 4 | 2 | 1 | 7 |
| 2 | Suïssa | 1 | 2 | 1 | 4 |
| 2 | Estats Units | 1 | 2 | 1 | 4 |
| 4 | França | 1 | 1 | 0 | 2 |
| 5 | Belarús | 1 | 0 | 0 | 1 |
| 5 | Noruega | 1 | 0 | 0 | 1 |
| 5 | Ucraïna | 1 | 0 | 0 | 1 |
| 8 | R.P. de la Xina | 0 | 2 | 1 | 3 |
| 9 | Austràlia | 0 | 1 | 0 | 1 |
| 10 | Atletes Olímpics de Rússia | 0 | 0 | 2 | 2 |
| 11 | Regne Unit | 0 | 0 | 1 | 1 |
| 11 | Japó | 0 | 0 | 1 | 1 |
| 11 | Kazakhstan | 0 | 0 | 1 | 1 |
| 11 | Nova Zelanda | 0 | 0 | 1 | 1 |
| | Total | 10 | 10 | 10 | 30 |

## Classificació

Un màxim de 282 esportistes són els que podran participar en aquests Jocs. Cada comitè olímpic nacional pot aportar un màxim de 30 esportistes, amb un màxim de 16 homes i 16 dones. A cada prova se li atorga una quota de participants específica.

## Referències

* ↑ «Qualification Systems for XXIII Olympic Winter Games, PyeongChang 2018». Federació Internacional d'Esquí. [Consulta: 23 octubre 2017].
# Estats lliures i estats esclavistes

En la història dels Estats Units, un estat lliure era un estat dels Estats Units en el qual l'esclavitud estava prohibida o que estava legalment eliminada, i un estat esclavista era aquell en el qual la seva pràctica era legal.
Al segle XVII l'esclavitud es va establir en una sèrie de possessions britàniques a l'estranger, i al segle xviii existia en totes les colònies britàniques d'Amèrica del Nord. En les Tretze Colònies, la distinció entre estats lliures i esclavistes va començar durant la Guerra de la Independència dels Estats Units (1775-1783). L'esclavitud es va convertir en una qüestió divisòria i va ser la principal causa de la Guerra Civil. La Tretzena esmena de la Constitució, ratificada el 1865, va abolir l'esclavitud als Estats Units i va finalitzar la distinció entre els Estats lliures i esclavistes.

## Referències

* ↑ Kocher, Greg. «Kentucky supported Lincoln's efforts to abolish slavery — 111 years late | Lexington Herald-Leader», 23-02-2013. Arxivat de l'original el 2018-07-02. [Consulta: 21 gener 2017].

## Vegeu també

* Línia Mason-Dixon
* Esclavitud als Estats Units
* Abolicionisme als Estats Units d'Amèrica
* Compromís de Missouri
* Estats Confederats d'Amèrica
* Cercle Daurat (confederació)
# Eurogamer

Eurogamer és un lloc web amb seu a Brighton enfocat en notícies, crítiques, presentacions i entrevistes sobre videojocs. Està operada per Eurogamer Network Ltd, empresa que va ser fundada el 1999 pels germans Rupert i Nick Loman. Eurogamer ha crescut tant que ara és un dels llocs web europeus sobre videojocs més visitats. La Eurogamer Network anunciar que és el lloc més llegit de tots els llocs de videojocs independents al Regne Unit (al voltant d'1,8 milions d'usuaris el novembre de 2007, incloent el tràfic dels llocs en idioma francès i alemany), i va ser un dels primers llocs a tractar sobre el trànsit de verificacions independents pel sistema d'ABC Electronic.
Els llocs web GamesIndustry.biz i Get Games són filials de Eurogamers, i té tres divisions: Eurogamer Video, Eurogamers i DigitalFoundry, secció en la que realitzen anàlisis tècniques en profunditat.

## Referències

* ↑ Game Press anuncia las estadísticas del tráfico de Eurogamer para noviembre de 2007
* ↑ El sitio web de ABC Electronic

## Enllaços externs

* GamesIndustry.biz
# Farinera Vinyals

La Farinera Vinyals és una obra de Girona inclosa a l'Inventari del Patrimoni Arquitectònic de Catalunya.
És un edifici al voltant del pati d'entrada, càrrega i descàrrega, on predomina la torre del dipòsit i d'accessos i que és l'articulació entre els dos cossos principals, el de l'esquerra, de composició simètrica i amb finestres d'arcs rebaixat d'obra vista a la façana principal i a la lateral esquerra, i que clou la façana amb un frontó d'obra vista. El mateix passa amb el segon cos, el de la dreta, de composició simètrica i clos amb frontó també, però ara és l'antiga casa dels propietaris, amb magatzem a sota i habitació a dalt, mentre que l'altre era la nau de la fàbrica. Posteriorment s'afegiren nous cossos, sense importància.

## Referències

* ↑ «Farinera Vinyals». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Ewa chce spać

Ewa chce spać (en polonès, Eva vol dormir) és una pel·lícula de comèdia polonesa dirigida per Tadeusz Chmielewski el 1958. Fou rodada a Piotrków Trybunalski i a Wrocław.

## Argument

Ewa, una jove càndida arriba a la ciutat la vigília de l'any escolar, però el conseller no la deixa entrar a l'internat. Desesperada, intenta tota la nit, sense èxit, trobar un lloc on dormir. En el camí es troba amb un policia, matons, prostitutes, barrejat amb fets surrealistes i gairebé fantàstics.

## Repartiment

* Barbara Lass: Ewa
* Stanisław Mikulski: el policia Piotr
* Stefan Bartik: el comissari
* Ludwik Benoit: el perforador de caixes
* Maria Kaniewska: Helutka, la cambrera
* Roman Kłosowski: Lulek el brètol
* Wacław Kowalski: l'armer
* Gustaw Lutkiewicz: el policia Dobiela
* Stanisław Milski: el conserge del liceu
* Jarema Stępowski: Wacek Szparaga, el barman
* Wojciech Turowski
* Edward Wichura: el policia Teofil
* Zygmunt Zintel: l'inspector Piętka
* Bogdan Baer: el forner
* Henryk Boukołowski
* Emir Buczacki: Tolo el cec, carterista
* Halina Buyno-Łoza: la prostituta "Belle Lola"
* Henryk Hunko: el lladre
* Kalina Jędrusik: Biernacka, l'habitant de la llar dels treballadors
* Cezary Julski: el policia Kruszyna
* Eugeniusz Kamiński: el lladre Genio
* Ludwik Kasendra: el policia Pluciński
* Jan Kobuszewski: Marian, l'amant de Biernacka
* Zdzisław Kuźniar: el criminal volant l'escenari de la pel·lícula
* Bronisław Pawlik: el policia Ciapała
* Czesław Piaskowski: l'escombriaire
* Józef Pieracki
* Barbara Rachwalska: la directora de la llar de treballadors
* Wojciech Rajewski
* Ryszard Ronczewski: Filon el silenciós
* Włodzimierz Skoczylas
* Wacław Jankowski: el policia de la comissaria 8a
* Włodzimierz Kwaskowski: Henio el tub de plom
* Ryszard Filipski: l'obrer de la carretera
* Leonard Pietraszak: el moter

## Premis

* Va rebre la Conquilla d'Or al Festival Internacional de Cinema de Sant Sebastià 1958.
* L'Ombú d'or a la millor pel·lícula al Festival Internacional de Cinema de Mar del Plata

## Referències

* ↑ Piotrków Filmowy. Piotrków Trybunalski: Urząd miasta w Piotrkowie Trybunalskim, 2011, p. 25-37. ISBN 978-83-933402-0-0.
* ↑ (castellà) Palmarès oficial de l'edició 1958 Arxivat 2016-12-20 a Wayback Machine. al web del Festival de Sant Sebastià.
* ↑ «Eva quiere dormir», película polaca, obtiene la «Concha de Oro» del Festival de San Sebastián, ABC, 30 de juliol de 1958
* ↑ Premios Oficiales sur le site du Festival

## Bibliografia

* Lewandowski, Jan. 100 filmów polskich. Chorzów: Videograf II, 2004, p. 36. ISBN 83-7183-326-1.

## Enllaços externs

* Ewa chce spać a la base Akademii Polskiego Filmu
# Ewa Villages

Ewa Villages és una concentració de població designada pel cens dels Estats Units a l'estat de Hawaii. Segons el cens del 2000 tenia 4.741 habitants.

## Demografia

Segons el cens del 2000, Ewa Villages tenia 4.741 habitants, 1.178 habitatges, i 1.004 famílies La densitat de població era de 1868,19 habitants per km².
Dels 1.178 habitatges en un 39,6% hi vivien nens de menys de 18 anys, en un 63,8% hi vivien parelles casades, en un 12,9% dones solteres, i en un 14,8% no eren unitats familiars. En l'11,5% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,02 i el nombre mitjà de persones que vivien en cada família era de 4,33.
Per edats la població es repartia de la següent manera: un 27,8% tenia menys de 18 anys, un 9,4% entre 18 i 24, un 30,2% entre 25 i 44, un 18,8% de 45 a 64 i un 13,8% 65 anys o més.
L'edat mediana era de 33,3 anys. Per cada 100 dones hi havia 102,0 homes. Per cada 100 dones de 18 o més anys hi havia 100,29 homes.
La renda mediana per habitatge era de 51.451 $ i la renda mediana per família de 52.878 $. Els homes tenien una renda mediana de 28.281 $ mentre que les dones 21.491 $. La renda per capita de la població era de 12.883 $. Aproximadament el 6,7% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ewa Villages». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 17 setembre 2010].
* ↑ «Geographic Comparison Table-Ewa Villages». American Fact Finder. Oficina del Cens dels Estats Units, 15-09-2010.